Alkusana
Kas, kurkein kiila kiitää etelähän
 ja pääskysparvet hyvästiä heittää,
 ens hallan huurahuntu maata peittää,
 saa tuulen kera lehdet lentämähän.

 Mä lohduks menneen kesän ikävähän
 kätköistä esiin vanhat laulut kaivan
 ja pyydän Teitä näkemään sen vaivan,
 niin että niitä katselette vähän.

 Ne ei tuo mitään uutta elämähän,
 vaan kevätuskoa ne maahan tähän
 syysiltapuhtein tahtois levittää.

 Se saapuu aikanansa kevät uus
 ja koittaa Suomen suuri vastaisuus,
 jos kestämme, kun myrskyt myllertää.